Conform Digi24.ro, aventura inginerului american a început în data de 18 martie, când s-a simţit rău şi a mers la medicul din baza militară.

După aproximativ o săptămână, femeia a fost trimisă la spitalul din Caracal, unde a fost diagnosticată cu pneumonie, o afecţiune care necesită spitalizare. A refuzat însă internarea, pe motiv că ar fi trebuit să împartă patul cu o altă pacientă.

S-a reîntors în baza militară de la Deveselu şi de aici a plecat la Spitalul Judeţean de Urgenţă din Craiova, unde s-a lovit de aceleaşi probleme. Medicii au trimis-o la Spitalul de Boli Infecţioase, dar surprinzător, nici aici nu era vreun pat disponibil.

Ajutorul a venit în final din partea medicului Diana Medregoniu. Doctoriţa a consultat-o, i-a reconfirmat diagnosticul şi a hotărât ca biroul său să fie transformat provizoriu într-un salon. Starea de sănătate a femeii s-a ameliorat, dar pentru că începea weekendul, doctoriţa a luat-o la ea acasă pentru a putea fi tratată.

Pe contul de faceebook al Ambasadei SUA în România a apărut întreaga poveste.

“Cu o forma severa de pneumonie si probleme respiratorii, inginerul Naval Support Facility Deveselu Sandy Higgins (dreapta) nu a reusit sa fie internata de urgenta din cauza lipsei locurilor din primele doua spitale romanesti la care a ajuns. Sandy a avut insa norocul sa intalneasca doi medici deosebiti, Diana si Robert Medregoniu. Vorbitori fluenti de engleza si convinsi ca sprijinul emotional acordat pacientei trebuie sa primeze, familia Medregoniu a ajutat-o pe Sandy sa isi revina, chiar daca a fost nevoie sa o gazduiasca in casa lor. Cine ar fi crezut ca o trauma avea sa duca la o profunda legatura personala medic-pacient? ", a anunţat Ambasada SUA.